ગુજરાત રાજય સરકારની આરોગ્‍યલક્ષી યોજના પી.પી.પી. મોડથી અમરેલીનાં જાણીતા કેળવણીકાર, વતનનાં રતન વસંતભાઈ ગજેરા સ્‍થાપિત ગજેરા ટ્રસ્‍ટે શાંતાબા મેડિકલ કોલેજ તથા જનરલ હોસ્‍પીટલ સ્‍થાપના તથા સંચાલન સંભાળીને જિલ્‍લાનાં દર્દીનારાયણનાં આરોગ્‍યની ચિંતા તથા ચિંતન કરીને અમરેલી જિલ્‍લાની એકમાત્ર સિવિલ હોસ્‍પીટલનાં સંચાલનનો વિધિવત ચાર્જ સંભાળતા જ પ ફિઝિશ્‍યન, 4 સર્જન, પ ઓર્થોપેડીક સહિત, પેથોલોજી, ઈએનટી, ગાયનેક, જનરલ સર્જન, ચામડી રોગ નિષ્‍ણાંત, ડાયાલીસીસ, પીડીયાસ્‍ટ્રીક સહિત જુદા-જુદા વિભાગોમાં કુલ ર9 તબીબોની નિમણુંક કરીને સરકારી 9 સ્‍પેશ્‍યાલીસ્‍ટ, 10 મેડિકલ ઓફિસર, ઈન્‍ચાર્જ આર.એમ.ઓ.,પેથોલોજીસ્‍ટ સહિતનાં તબીબો મળીને બધા વિભાગોની સારવાર થવા લાગતા છેલ્‍લા એકમાસમાં દર્દીઓની સંખ્‍યામાં ધરખમ વધારો થયો છે. હજુ આગામી એક સપ્‍તાહમાં આઈ.સી.યુ.ની સુવિધા ઉપલબ્‍ધ કરવામાં આવશે તથા બ્‍લડ બેંકની સવલત પણ આપવામાં આવશે. આ તકે વતનનાં રતન તથા શાંતાબા મેડિકલ કોલેજનાં સ્‍થાપક તથા જનરલ હોસ્‍પીટલના સંચાલક વસંતભાઈ ગજેરાએ જણાવ્‍યું હતું કે સરકારે પી.પી.પી. મોડથી મને જિલ્‍લામાં આરોગ્‍ય સેવા કરવાની તક આપી છે. ત્‍યારે આ જિલ્‍લામાંથી એકપણ દર્દીએ રાજકોટ, અમદાવાદ કે ભાવનગર ન જવું પડે તેવી સુવિધા ઉપલબ્‍ધ કરાવવા હું હમેશાં પ્રયાસ કરીશ. હોસ્‍પીટલ તથા કોલેજનાં સ્‍થાનિક માર્ગદર્શક નિતિનભાઈ ગજેરાનાં માર્ગદર્શન હેઠળ ડીન વિઠલાણી, સુપ્રિ. બી. બી. પંડયા, ડો. જી.જે. ગજેરા, આર. કે. કાપડીયા, પીન્‍ટુભાઈ ધાનાણી, ચતુરભાઈ ખુંટ વિગેરે જનરલ હોસ્‍પીટલનાં તમામ વિભાગોમાં જિલ્‍લાનાં તમામ દર્દીઓની સંપૂર્ણ સારવાર થાય તે માટે જહેમત ઉઠાવી રહૃાાં છે.